Lingua Bhili
Lingua Bhili (Bhīlī) ad Linguas Indicas e divisione Indoiranica familiae Indoeuropaeae pertinet. In India adhibetur in pagis Jhabua, Dhar, Ratlam, Indore et Khargone civitatis Madhya Pradesh et in pagis Sabarkantha, Panchmahals et Dahod civitatis Gujarat. Bhili seu Bhil est etiam nomen seriei sermonum Indicarum in finibus linguarum Gujarati et Rajasthani adhibitarum. In hac serie enumerantur linguae seu dialecti Adivasi Garasiya gas, Bauria bge, Bhilali bhi, Bhili, Chodri cdi, Dhodia dho, Dubli dub, Dungra Bhil duh, Gamit gbl, Rajput Garasia gra, Mavchi mke, Nahali nlx, Noiri noi, Palya Bareli bpx, Pardhi pcl, Pauri Bareli bfb, Rathavi rtw, Rathvi Bareli bgd, Vagdi wbr. Linguae huius serie aut scriptura Gujarati aut Devanagari conscribuntur, sed usque hodie paucae litterae exstant; traditio popularis praecipue in cantilenas refertur.